b'\n_START_ARTICLE_\nPiilokamera\n_START_PARAGRAPH_\nPiilokamera on kamera, jonka tarkoitus on kuvata kohdetta t\xc3\xa4m\xc3\xa4n tiet\xc3\xa4m\xc3\xa4tt\xc3\xa4. Piilokamera on k\xc3\xa4tketty kuvauskohteelta siten, ett\xc3\xa4 se on joko kokonaan pois n\xc3\xa4kyvist\xc3\xa4 tai sitten se on naamioitu joksikin toiseksi esineeksi. Piilokamerat ovat usein valvontakameroita liikkeiss\xc3\xa4 tai tehtaissa, mutta my\xc3\xb6s kotitalouksissa._NEWLINE_Piilokameroita k\xc3\xa4ytet\xc3\xa4\xc3\xa4n my\xc3\xb6s televisio-ohjelmien luomiseen. N\xc3\xa4iss\xc3\xa4 piilotettu kamera seuraa ihmisi\xc3\xa4, jotka j\xc3\xa4rjestet\xc3\xa4\xc3\xa4n yleens\xc3\xa4 noloon tilanteeseen.'